ᱫᱷᱚᱢᱛᱚᱨᱤ ᱦᱚᱱᱚᱛ

ᱫᱷᱚᱢᱛᱚᱨᱤ ᱦᱚᱱᱚᱛ ᱫᱚ ᱥᱤᱧᱚᱛ ᱫᱤᱥᱚᱢ ᱪᱷᱚᱛᱛᱤᱥᱜᱚᱲ ᱯᱚᱱᱚᱛ ᱨᱮᱱᱟᱜ ᱢᱤᱫ ᱦᱚᱱᱚᱛ ᱠᱟᱱᱟ ᱾ ᱱᱚᱶᱟ ᱨᱮᱱᱟᱜ ᱦᱮᱰ ᱠᱩᱣᱟᱴᱚᱨ ᱫᱚ ᱫᱷᱚᱢᱛᱚᱨᱤ ᱨᱮ ᱢᱮᱱᱟᱜᱼᱟ ᱾ ᱱᱚᱶᱟ ᱦᱚᱱᱚᱛ ᱫᱚ ᱖ ᱡᱩᱞᱟᱭ ᱑᱙᱙᱘ ᱥᱟᱹᱦᱤᱛ ᱨᱮ ᱨᱟᱭᱯᱩᱨ ᱦᱚᱱᱚᱛ ᱦᱟᱹᱴᱤᱧ ᱠᱟᱛᱮ ᱵᱮᱱᱟᱣ ᱞᱮᱱᱟ ᱾ ᱒᱐᱑᱑ ᱥᱟᱹᱦᱤᱛ ᱦᱚᱲ ᱞᱮᱠᱷᱟ ᱞᱮᱠᱟᱛᱮ ᱱᱚᱶᱟ ᱦᱚ ᱚᱛ ᱨᱮ ᱗᱙᱙,᱗᱘᱑ ᱦᱚᱲ ᱢᱮᱱᱟᱜ ᱠᱚᱣᱟ ᱾ ᱚᱛᱱᱚ ᱱᱚᱶᱟ ᱦᱚᱱᱚᱛ ᱨᱮ ᱢᱟᱨᱟᱝ ᱜᱟᱰᱟ (ᱢᱚᱦᱟᱱᱚᱫᱤ) ᱜᱮ ᱢᱩᱬ ᱜᱟᱰᱟ ᱠᱟᱱᱟ ᱟᱨ ᱱᱚᱶᱟ ᱮᱞᱟᱠᱟ ᱫᱚ ᱠᱚᱝᱠᱚᱱᱟᱰᱤ, ᱪᱤᱛᱨᱚᱛᱯᱚᱞᱚ, ᱱᱤᱞᱚᱛᱯᱚᱞᱚ, ᱢᱟᱱᱫᱽᱵᱟᱦᱤᱱ, ᱡᱟᱭᱨᱟᱛᱷ ᱮᱢᱟᱱ ᱠᱚ ᱾ ᱱᱚᱶᱟ ᱜᱟᱰᱟ ᱨᱮᱱᱟᱜ ᱪᱟᱸᱜᱟ ᱜᱟᱰᱟ ᱠᱚ ᱫᱚ ᱦᱩᱭᱩᱜ ᱠᱟᱱᱟ ᱺ ᱥᱤᱭᱚᱱᱟᱛᱷ, ᱯᱮᱨᱤ, ᱥᱚᱱᱫᱩᱨ ᱜᱟᱰᱟ, ᱡᱟᱣᱱ, ᱠᱷᱟᱨᱩᱱ ᱟᱨ ᱥᱤᱵᱱᱟᱛᱷ (ᱜᱟᱰᱟ ᱮᱢᱟᱱ ᱠᱚ ᱾ ᱱᱚᱶᱟ ᱮᱞᱟᱠᱟ ᱨᱮᱱᱟᱜ ᱢᱩᱬ ᱪᱟᱥ ᱫᱚ ᱦᱳᱲᱳ ᱜᱮ ᱾ ᱢᱟᱨᱟᱝᱜᱟᱰᱟ ᱫᱚ ᱛᱟᱞᱟ ᱥᱤᱧᱚᱛ ᱨᱮᱱᱟᱜ ᱢᱟᱨᱟᱝ ᱚᱩᱴᱟᱹᱨ ᱜᱟᱰᱟ ᱠᱟᱱᱟ ᱡᱟᱦᱟᱸ ᱫᱚ ᱥᱤᱦᱟᱣᱟ ᱵᱩᱨᱩ ᱠᱷᱚᱱ ᱞᱤᱸᱡᱤ ᱟᱬᱜᱚ ᱠᱟᱛᱮ ᱵᱚᱝᱜᱚᱯ ᱥᱟᱹᱢᱩᱫᱽ ᱨᱮ ᱫᱩᱞ ᱢᱤᱫ ᱟᱠᱟᱱᱟ ᱾ ᱡᱟᱹᱛᱤᱭᱟᱹᱨᱤ ᱨᱟᱡᱽ ᱰᱟᱦᱟᱨ ᱗ ᱨᱟᱭᱯᱩᱨ-ᱵᱤᱡᱤᱭᱟᱱᱟᱜᱽᱨᱟᱢ ᱫᱚ ᱫᱷᱚᱢᱛᱚᱨᱤ ᱥᱮᱫ ᱛᱮ ᱯᱟᱨᱚᱢ ᱟᱠᱟᱱᱟ ᱾ ᱫᱷᱚᱢᱛᱚᱨᱤ ᱠᱷᱚᱱ ᱪᱷᱚᱛᱤᱥᱜᱚᱰ ᱯᱚᱱᱚᱛ ᱨᱟᱡᱽᱜᱟᱲ ᱨᱟᱭᱯᱩᱨ ᱫᱚ ᱗᱘ ᱠᱤᱞᱚᱢᱤᱴᱚᱨ ᱥᱟᱺᱜᱤᱧ ᱨᱮ ᱢᱮᱱᱟᱜᱼᱟ ᱾ ᱠᱟᱹᱣᱰᱤᱭᱟᱹᱨᱤ ᱫᱷᱚᱢᱛᱚᱨᱤ ᱨᱮ ᱑᱓᱖ ᱜᱚᱴᱟᱝ ᱠᱷᱚᱱ ᱵᱟᱹᱲᱛᱤ ᱦᱳᱲᱳ ᱢᱤᱞᱥ ᱢᱮᱱᱟᱜᱼᱟ ᱾ ᱨᱚᱵᱤᱥᱚᱝᱠᱚᱨ ᱥᱟᱜᱚᱨ ᱰᱮᱢ (ᱜᱟᱝᱽᱨᱮᱞ ᱰᱮᱢ) ᱫᱚ ᱕᱗᱐ ᱜᱟᱺᱴ ᱠᱤᱞᱚᱢᱤᱴᱚᱨ ᱮᱞᱟᱠᱟ ᱛᱮ ᱫᱟᱜ ᱮ ᱯᱟᱴᱟᱱ (irrigates) ᱮᱫᱼᱟ ᱟᱨ ᱥᱟᱶᱛᱮ ᱧᱩ ᱫᱟᱜ ᱞᱮᱠᱟᱛᱮ ᱦᱚᱸ ᱵᱮᱵᱷᱟᱨᱚᱜ ᱠᱟᱱᱟ ᱾ ᱯᱚᱱᱚᱛ ᱨᱟᱡᱽᱜᱟᱲ ᱨᱟᱭᱯᱩᱨ ᱟᱨ ᱵᱷᱤᱞᱟᱭ ᱤᱥᱴᱤᱞ ᱯᱞᱟᱸᱴ ᱞᱟᱹᱜᱤᱫ ᱦᱚᱸ ᱫᱟᱜ ᱱᱳᱱᱰᱮ ᱠᱷᱚᱱ ᱜᱮ ᱥᱮᱱᱚᱜ ᱠᱟᱱᱟ ᱾ ᱵᱟᱨᱭᱟ ᱦᱟᱭᱰᱚ ᱯᱟᱣᱟᱨ ᱯᱞᱟᱸᱴ ᱑᱐ ᱢᱮᱜᱟᱣᱟᱴ (MW) ᱟᱨ ᱑᱒ ᱢᱮᱜᱟᱣᱟᱴ ᱟᱜ ᱦᱚᱸ ᱠᱚ ᱵᱟᱹᱭᱥᱟᱹᱣ ᱟᱠᱟᱫᱼᱟ ᱱᱚᱸᱰᱮ ᱾ ᱮᱥᱤᱭᱟ ᱨᱮᱱᱟᱜ ᱯᱩᱭᱞᱩ ᱥᱟᱭᱯᱷᱮᱱ (Syphen) ᱰᱮᱢ ᱫᱚ ᱢᱟᱰᱟᱢᱥᱤᱞᱤ ᱨᱮ ᱠᱚ ᱵᱮᱱᱟᱣ ᱞᱮᱫᱼᱟ ᱑᱙᱔᱑ ᱥᱟᱹᱦᱤᱛ ᱨᱮ ᱾ ᱚᱱᱟ ᱥᱟᱶᱛᱮ ᱥᱚᱱᱫᱩᱨ ᱰᱮᱢ ᱟᱨ ᱫᱩᱫᱷᱷᱚᱣᱟ ᱰᱮᱢ ᱢᱟᱨᱟᱝ ᱯᱨᱚᱡᱮᱠᱴ ᱞᱮᱠᱟᱛᱮ ᱞᱮᱠᱷᱟᱜ ᱠᱟᱱᱟ ᱾ ᱦᱚᱱᱚᱛ ᱨᱮᱱᱟᱜ ᱕᱒% ᱮᱞᱟᱠᱟ ᱫᱚ ᱵᱤᱨ ᱵᱩᱨᱩ ᱛᱮ ᱯᱮᱨᱮᱡ ᱟᱠᱟᱱᱟ ᱾ ᱱᱚᱶᱟ ᱦᱚᱱᱚᱛ ᱨᱮ ᱴᱨᱚᱯᱤᱠᱟᱞ ᱦᱚᱭᱦᱤᱥᱫ (tropical climate) ᱛᱟᱦᱮᱸᱱᱟ ᱾ ᱰᱮᱢᱚᱜᱽᱨᱟᱯᱷᱤᱠ ᱒᱐᱑᱑ ᱥᱟᱹᱦᱤᱛ ᱥᱤᱧᱚᱛ ᱦᱚᱲ ᱞᱮᱠᱷ ᱞᱮᱠᱟᱛᱮ ᱱᱚᱶᱟ ᱦᱚᱱᱚᱛ ᱨᱮ ᱗᱙᱙,᱗᱘᱑ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ, ᱡᱟᱦᱟᱸ ᱫᱚ ᱠᱚᱢᱚᱨᱚᱥ (Comoros) ᱫᱤᱥᱚᱢ ᱟᱨᱵᱟᱝ ᱡᱩᱢᱤᱫᱽ ᱫᱤᱥᱚᱢ ᱠᱚᱧᱮ ᱰᱟᱠᱚᱴᱟ (South Dakota) ᱨᱤᱱ ᱦᱚᱲ ᱞᱮᱠᱷᱟ ᱥᱟᱶ ᱠᱚ ᱥᱚᱢᱟᱱᱚᱜ ᱠᱟᱱᱟ ᱾ ᱥᱤᱧᱚᱛ ᱨᱮᱱᱟᱜ ᱔᱕᱘ ᱦᱚᱱᱚᱛ ᱠᱷᱚᱱ ᱱᱚᱶᱟ ᱫᱚ ᱕᱔᱐ ᱟᱱᱟᱜ ᱴᱷᱟᱶ (ᱨᱮᱸᱠ) ᱨᱮ ᱢᱮᱱᱟᱜᱼᱟ ᱾ ᱱᱳᱱᱰᱮ ᱦᱚᱲ ᱵᱟᱹᱰᱚᱜ ᱠᱟᱱ ᱫᱚ ᱫᱚ ᱑᱓ᱹ᱑᱑% ᱛᱟᱦᱮᱸ ᱠᱟᱱᱟ ᱒᱐᱐᱑ ᱠᱷᱚᱱ ᱒᱐᱑᱑ ᱥᱟᱹᱦᱤᱛ ᱢᱟᱹᱫᱽ ᱨᱮ ᱾ ᱱᱚᱸᱰᱮ ᱡᱟᱱᱟᱝ ᱡᱟᱹᱱᱤ ᱫᱚ ᱑᱐᱑᱐ ᱠᱩᱲᱤ ᱨᱮ ᱑᱐᱐᱐ ᱠᱚᱲᱟ ᱢᱮᱱᱟᱜ ᱠᱚᱣᱟ ᱟᱨ ᱥᱮᱪᱮᱫ ᱫᱚ ᱙᱐ᱹ᱐% ᱛᱟᱦᱮᱸ ᱠᱟᱱᱟ ᱾ ᱒᱐᱑᱑ ᱥᱟᱹᱦᱤᱛ ᱦᱚᱲ ᱞᱮᱠᱷᱟ ᱚᱠᱛᱚ ᱨᱮ ᱙᱘ᱹ᱑᱒% ᱦᱚᱲ ᱫᱚ ᱦᱤᱱᱫᱤ ᱯᱟᱹᱨᱥᱤ, ᱐ᱹ᱕᱗% ᱢᱟᱨᱟᱴᱷᱤ ᱯᱟᱹᱨᱥᱤ ᱟᱨ ᱐ᱹ᱔᱙% ᱦᱚᱲ ᱫᱚ ᱥᱤᱱᱫᱷᱤ ᱯᱟᱹᱨᱥᱤ ᱟᱠᱚᱣᱟᱜ ᱯᱩᱭᱞᱩ ᱯᱟᱹᱨᱥᱤ ᱞᱮᱠᱟᱛᱮ ᱠᱚ ᱵᱮᱵᱷᱟᱨᱮᱫᱼᱟ ᱾ ᱥᱟᱹᱠᱷᱭᱟᱹᱛ ᱵᱟᱨᱦᱮ ᱡᱚᱱᱚᱲ ᱚᱯᱷᱤᱥᱤᱭᱟᱞ ᱣᱮᱵᱽᱥᱟᱭᱤᱴ